නිදහස් වෙළඳ කලාපවල සේවක සේවිකාවන්ට සිය නිවෙස් වෙත යාම සඳහා රජය අවස්ථාව ලබාදීමත් සමඟ ඇඳිරි නීතිය අඛණ්ඩව ක්‍රියාත්මක කෙරෙන බස්නාහිර පළාතේ පිහිටි කටුනායක, බියගම ඇතුළු ආයෝජන ප්‍රවර්ධන කලාප ඉදිරිපිට සේවක සේවිකාවන්ගෙන් පිරී ගොස් ඇති බව වාර්තා වුණා.ඊයේ රාත්‍රියේ කටුනායක පොලීසිය ශබ්දවාහිනී යන්ත්‍ර උපයෝගී කර ගනිමින් සේවක සේවිකාවන් නිවෙස් වෙත රැගෙන යාමේ වැඩසටහනක් ක්‍රියාත්මක කර ඇති බව ප්‍රචාරය කළ අතර, ඒ අනුවයි ඔවුන් මෙලෙස අද අලූයම නිවෙස් වෙත යාමට පැමිණියේ.ඒ අනුව මෙලෙස කටුනායක අපනයන සැකසුම් කලාපය වෙත පැමිණි සේවක පිරිස් කටුනායක පොලීසියේ පිහිටුවා ඇති විශේෂ මධ්‍යස්ථානයක ලියාපදිංචි විය යුතු අතර, අනතුරුව ඔවුන් සෞඛ්‍ය පරීක්ෂණයකට ලක් කෙරුණා.ඉන් අනතුරුවයි එම පිරිස් ගම්බිම් වෙත පිටත් කර හැරීමට යුද හමුදාව මගින් යෙදවූ බස් රථ වෙත යොමු කරනු ලැබුවේ.